Általános Szerződési Feltételek

# Preambulum

1. Jelen Általános Szerződési Feltételek (továbbiakban: “**ÁSZF**”) elválaszthatatlan részét képezik a BOPA Müszaki Kereskedelmi és Szolgáltató Kft (a továbbiakban: “**BOPA**”) és a partnerek között létrejövő egyedi z. Az egyedi adásvételi szerződések kizárólag az ÁSZF-fel együtt érvényesek.
2. Amennyiben az ÁSZF-ben foglaltaktól a felek közösen el kívánnak térni, arra a felek írásos megállapodása alapján van lehetőség. Amennyiben a felek valamely, az ÁSZF-ben is szabályozott kérdésben az egyedi szerződésben vagy azok módosításában, illetve kiegészítésében eltérően rendelkeznek, ill. a rendelkezéseik egymással ütköznek, az egyedi szerződés (vagy módosítás, illetve kiegészítés) rendelkezése az irányadó.
3. A BOPA kifejezetten fenntartja a jogot arra, hogy jelen ÁSZF-et egyoldalúan módosítsa. Erről a partnereket a weboldalon (<http://bopa.hu>) való közzététel útján értesíti a változások életbe lépése előtt legalább 15 nappal.

# Általános tudnivalók

| **A BOPA Kft. adatai** |  |
| --- | --- |
| Cég elnevezése | BOPA Müszaki Kereskedelmi és Szolgáltató Kft |
| Székhelye | 1047 Budapest, Baross utca 79-89. |
| Nyilvántartó hatóság | Fővárosi Törvényszék Cégbírósága |
| Cégjegyzékszáma | Cg.01-09-268622 |
| Adószáma | 10896231-2-41 |
| Honlapjának címe | <http://bopa.hu> |
| Telefonszáma | (06-1) 223-0327 |
| Telefaxszáma | (06-1) 223-0328 |
| E-mailcíme | [info@bopakft.hu](mailto:info@bopakft.hu) |

# Egyedi szerződések

1. A partnerekkel kötött egyedi szerződések alapján termékek és saját, illetve közvetített szolgáltatások értékesítésére és forgalmazására kerül sor Magyarország területén.
2. A BOPA a magyar jogszabályoknak megfelelően alapított és működő gazdasági társaság, márkaképviseleti, értékesítési, kereskedelmi tevékenységet lát el, elsősorban irányítástechnikai elemek épületgépészeti és ipari automatizálási alkalmazásokhoz kapcsolódóan. A partner a megrendelt áru / termék vételárának megfizetésére és az áru / termék átvételére köteles.
3. Az egyedi szerződések a partner által e-mail útján, vagy a honlapon keresztül leadott megrendelés alapján, annak e-mail útján történő visszaigazolásával jönnek létre. A megrendelés beérkezése nem jelenti annak a BOPA általi automatikus elfogadását, ugyanakkor a megrendelés visszaigazolásával esik egy tekintet alá a számla és a szállítólevél kiállítása is.
4. A BOPA rögzíti, hogy egyedi esetekben saját belátása szerint elfogadhat szóbeli megrendelést is, ill. a megrendelés meghatározott eljárási rendjétől eltérhet. A szóbeli megrendelés esetén is irányadó az, hogy a visszaigazolással esik egy tekintet alá számla és a szállítólevél kiállítása is.
5. A partner a megrendelést – a felek eltérő megállapodása hiányában - nem jogosult visszavonni, vagy módosítani.
6. A BOPA fenntartja magának a jogot arra, hogy a megrendelések teljesítését speciális feltételekhez vagy pénzügyi konstrukcióhoz kösse, vagy ilyen konstrukciókat kizárjon. A BOPA jogosult továbbá a visszaigazolást illetve teljesítést felfüggeszteni, ill. visszautasítani, ha a gyártó bármilyen okból nem képes a megrendelt árut leszállítani. A BOPA ezen felül jogosult elállni az egyedi szerződéstől, amennyiben a partnerrel szemben csőd-, felszámolási vagy végelszámolási eljárás indul, illetve a partner fizetőképességével kapcsolatban egyéb komoly kétség merül fel.
7. A megrendelések teljesítése általában raktárról történik. A raktáron nem található termékek esetében adott szállítási határidő tájékoztató jellegű, teljesítése a gyártó beszállítási lehetőségeitől függ, és erre tekintettel indokolt mértékben meghosszabbodhat.
8. A felek ellenkező megállapodása hiányában a szállítási határidő bármilyen okból történő meghosszabbodása esetén a partnert elállási jog nem illeti meg, és kárai vagy egyéb igénye érvényesítésére nem jogosult. Ugyanakkor, amennyiben a BOPA a megrendelt terméket a BOPA visszaigazolásában szereplő teljesítési időtől számított két hónapon belül nem szállítja le a partner részére, a partner jogosult elállni az egyedi szerződéstől.
9. A teljesítés időpontja a megrendelt termék átadásának időpontja és a felek kifejezetten kikötik, hogy a teljesítés helye valamennyi létrejövő ügylet esetében a BOPA székhelye.

# Árak és fizetési feltételek

1. A BOPA a honlapján árlistát tehet közzé. Az árlistában közölt adatok tájékoztató jellegűek, kötöttség nélküliek, ezért a változtatás jogát a BOPA fenntartja. Az árlista módosítása a már megrendelt termékek vételárát nem befolyásolja.
2. Az árlistában szereplő árak forintban értendően és az ÁFA-t nem tartalmazzák.
3. A BOPA új partner esetében kezdetben a termék átvételével egyidejű készpénzes fizetést alkalmaz, avagy a megrendelés alapján jogosult előlegszámlát vagy díjbekérőt kiállítani és a megrendelést kizárólag annak kiegyelítését követően teljesíti.
4. Az üzleti kapcsolat elmélyülésével a partner kérésére és a BOPA egyedi döntése alapján lehetőség van átutalásos fizetésre is az adott partner esetében megállapított hitelkeret összegéig.
5. A partner az átvett áru / termék ellenértékét átutalásos számla esetén a számlán megjelölt határidőn belül köteles megfizetni. A számla ellenértékének megfizetése akkor minősül teljesítettnek, amikor az a BOPA bankszámláján jóváírásra került. A banki átutalás minden költsége a partnert terheli.
6. A partner a kibocsátott számlával kapcsolatban kifogást a számla átvételétől számított 8 napon belül írásban jogosult tenni, melynek megvizsgálását követően a BOPA a szükséges mértékben helyesbítő számlát állít ki. A számlával kapcsolatos kifogás nem jogosítja fel a partnert a számla szerinti összeg visszatartására. A partner továbbá tudomásul veszi, hogy a fenti határidő leteltét követően nem jogosult a számlával kapcsolatban kifogást tenni, a számlát akkortól befogadottnak és nem vitatottnak kell tekinteni.
7. Késedelmes fizetés esetén a BOPA a *Polgári Törvénykönyvről szóló 2013. évi V. törvény* (a továbbiakban: “**Ptk**.”) 6:155. §-ának (1) bekezdése szerinti késedelmi kamat és *a behajtási költségátalányról szóló 2016. évi IX. törvény* szerinti behajtási költségátalány követelésére jogosult.
8. Amennyiben a partnernek lejárt, ki nem egyenlített számlája van, úgy a BOPA ezen számla kiegyenlítéséig új megrendelést kizárólag készpénzes fizetés ellenében teljesít, avagy korlátozhatja a további árukiadást / új megrendelés teljesítését.
9. A partnert egyoldalú visszatartási vagy beszámítási jog - a felek eltérő rendelkezése hiányában - nem illeti meg. A parner nem jogosult továbbá a BOPA-val szemben esetlegesen fennálló követeléseit harmadik személyre engedményezni.

# A tulajdonjog fenntartása

1. Az egyedi szerződést képező áruk / termékek tulajdonjogát a BOPA kifejezetten fenntartja a partner fizetési kötelezettségének maradéktalan teljesítéséig. A vételár megfizetéséig ezért a partner nem jogosult ezen termékekkel rendelkezni, azokat értékesíteni, elzálogosítani, vagy bármilyen más módon megterhelni.
2. Amennyiben ilyen termékeket más árukkal összeépítenek, feldolgoznak vagy összekevernek, a BOPA tulajdonjoga az ily módon létrejött termékekre a számlaértékkel arányosan fennáll.
3. Amennyiben tulajdonjog fenntartással érintett termékek harmadik személy (pl. hatóság) által lefoglalásra, végrehajtási vagy felszámolási eljárás hatálya alá kerül, úgy a partner köteles a BOPA tulajdonjogát az adott eljárásban bejelenteni és erről a BOPA-t írásban, haladéktalanul értesíteni.
4. Amennyiben a partner a számlában szereplő fizetési határidőt 30 nappal meghaladóan sem teljesíti fizetési kötelezettségét, a BOPA tulajdonjoga alapján jogosult az egyedi szerződéstől való elállás mellett az áru visszaszolgáltatását követelni, vagy azokat a partnertől - az ő költségén - visszavenni.

# Az áruk / termékek átvétele

1. Az áru átadásakor a kockázat és kárveszély a partnerre átszáll. Az áru fizikai átadására a BOPA székhelyén kerül sor a szállítmányozó/fuvarozó vagy közvetlenül a partner részére. A BOPA a felek eltérő rendelkezése hiányában alapesetben a (FÁMA vagy DPD) futárszolgálattal dolgozik.
2. A BOPA székhelyén történő áruátvételre hétköznapokon, 08:15 és 15:30 között van lehetőség.
3. Amennyiben BOPA a megrendelt árut a partner alkalmazottja / képviselője / megbízottja stb. részére adja át, az eljáró személy áru átvételére vonatkozó felhatalmazását, eljárási jogosultságát a BOPA nem vizsgálja. A partner nevében eljáró személyt olyannak kell tekinteni, mint aki az áru átvételére jogosult.
4. A partner köteles a megrendelt árut az átvételkor megfelelő módon megvizsgálni, ennek elmulasztása esetén a partner nem hivatkozhat az áru olyan felismerhető hibájára, illetve hiányosságára, melyet megfelelő szemrevételezéssel észlelt volna. Az áru átvételét az átvevő köteles a szállítólevélen leigazolni és amennyiben semmilyen észrevétellel nem élt, az árut hiánytalanul és rendben átvettnek kell tekinteni.
5. Az árut átvevő személyazonosító adatai (különösen: név, személyi igazolvány szám, aláírás) a szállítólevélen rögzítésre kerülnek. Az adatok feltüntetése a parner felelőssége, amennyiben a fent megjelölt adatok feltüntetése hiányzik, az árut akkor is maradéktalanul és hibátlanul átadottnak kell tekinteni.
6. Az egyes termékekre vállalt, ill. fennálló jótállási, szavatossági és/vagy termékfelelősségi kötelezettségei teljesítésén túl a BOPA nem felel a partnernél bármely okból jelentkező egyéb kárért, elmaradt haszonért, költségekért, a BOPA a felelősségét ezekért kifejezetten kizárja. A jótállásból eredő vagy szavatossági igények a hatályos és irányadó jogszabályi rendelkezések szerint kerülnek teljesítésre.

# Vis Major

1. A felek vis majornak tekintik az olyan körülményeket, amelyek a felek akaratától függetlenül következnek be, és nem voltak előre láthatók és mint ilyenek az egyedi szerződés teljesítését hátrányosan befolyásolják, akadályozzák vagy korlátozzák.
2. A felek vis majornak tekintik különösen a következő nem várt eseményeket: természeti katasztrófák (villámcsapás, földrengés, árvíz, hurrikán és hasonlók), tűz, robbanás, járvány, radioaktív sugárzás, sugárszennyeződés, háború vagy más konfliktusok (hadüzenettel vagy anélkül), megszállás, felkelés, forradalom, lázadás, katonai vagy egyéb államcsíny, polgárháború és terrorcselekmények, zendülés, rendzavarás, zavargások.
3. Vis major bekövetkezése esetén az egyedi szerződés teljesítésében akadályozott fél köteles a másik felet a vis major bekövetkezéséről a tudomásszerzést követően haladéktalanul írásban értesítenie. A felek az értesítés kézhezvételét követően tárgyalásokat kezdenek az egyedi szerződés teljesítéséről, különösen a határidők módosításáról és amennyiben ésszerűen lehetséges, mindent megtesznek a kötelezettségeik teljesítésének folytatása érdekében.

# A szellemi tulajdon védelme

1. A BOPA rögzíti, hogy az általa forgalmazott áruk és szolgáltatások harmadik fél szellemi alkotásaihoz fűződő, szerzői jogait, iparjogvédelmi jogokat, vagy más hasonló jogokat nem sértenek. Rögzíti továbbá, hogy kizárólag olyan árukat / termékeket forgalmaz, amelyek a fenti jogosultak hozzájárulásával, felhatalmazásával rendelkeznek.
2. A fentiekre tekintettel a BOPA rögzíti, hogy a szellemi alkotásokhoz fűződő, szerzői és egyéb jogok, iparjogvédelmi jogok, vagy más hasonló jogok megsértése miatt felelősséggel nem tartozik, és kifejezetten rögzíti, hogy ilyen felelősséget nem vállal.

# Titoktartás

1. A felek kötelesek valamennyi, az üzleti kapcsolatuk, illetve az egyedi szerződés(ek) megkötése és teljesítése körében tudomásukra jutott információk tényét és tartalmát üzleti titokként kezelni; ezekről információt harmadik személynek nem tesznek hozzáférhetővé, nem adnak át, és azokat nyilvánosságra nem hozzák, azokkal nem élnek vissza. Amennyiben bármelyik fél a titoktartási kötelezettséget megszegi, köteles az okozott kárt megtéríteni. Ez alól kivételt képeznek a bíróságok, hatóságok és mindazok a szervek, amelyek rendelkezésére az érintett fél jogszabálynál fogva köteles betekintést vagy átadást engedélyezni. E körben a felek kártérítési felelőssége kiterjed az alvállalkozó, illetve az igénybe vett teljesítési segéd evékenységére is.

# Adatvédelmi rendelkezések

1. A felek elfogadják és egyetértenek abban, hogy az alkalmazandó adatvédelmi jognak megfelelően járnak el, ideértve korlátozás nélkül az EU Általános Adatvédelmi Rendeletének szabályait is (2016/679 Rendelet, ún. GDPR) valamint az egyéb irányadó adatvédelmi jogszabályokat. Mindkét fél elfogadja, hogy betartja a hatályos adatvédelmi szabályok rendelkezéseit, ha a másik félhez kapcsolódó azonosított vagy azonosítható személyre vonatkozó információt a felek között fennálló kereskedelmi kapcsolat során felhasznál, kezel, nyilvánosságra hoz, átad, megoszt, vagy feldolgoz, beleértve a munkavállalók, az értékesítők vagy az ügyfelek személyes adatait is.
2. A partner továbbá kifejezetten felhatalmazza a BOPA-t, hogy számára a kereskedelmi kapcsolat elősegítése céljából elektronikus vagy egyéb formában információt küldjön, ideértve az e-mailes formát is.
3. A partner fizetési késedelme esetén a BOPA jogosult a behajtás érdekében a partner adatait, illetve az adott ügyletre vonatkozó adatok harmadik személy számára átadni.
4. A BOPA adatkezelési tájékoztatója az alábbi linken érhető el: <http://www.bopakft.hu/pdf/bopa-adatkezelesi-tajekoztato.pdf>.

# Vegyes rendelkezések

1. Felek kölcsönösen kötelesek egymást haladéktalanul értesíteni minden olyan adatváltozásról, amely a kettőjük között megkötött vagy megkötendő egyedi szerződés teljesítését érinti, így különösen a bankszámlaszám, valamely elérhetőség vagy a kapcsolattartó személy változása. Az értesítés elmulasztásából adódó minden kár az értesítést elmulasztó felet terheli.
2. Az ÁSZF-ben és az egyedi szerződéseknél nem szabályozott kérdésekben a magyar jog, elsősorban a Ptk. rendelkezései az irányadóak.
3. A felek között az ÁSZF vagy az egyedi szerződések során keletkezett jogvitáikat igyekeznek egymás között békés, tárgyalásos úton rendezni. Amennyiben ezen tárgyalások nem vezetnek eredményre, bármelyik fél jogosult bírósághoz fordulni. A felek e körben is rögzítik, hogy a létrejövő ügyletek tekintetében az ügyletkötés és a teljesítés helye egyaránt a BOPA székhelye.
4. A felek kijelentik, hogy amennyiben az ÁSZF vagy annak bármely része jogszabályváltozás vagy más egyéb ok következtében érvénytelenné válna, vagy kiegészítésre szorulna, az az egyéb rendelkezéseket nem érinti és nem teszi érvénytelenné. Az érvénytelen rendelkezések helyett a jogszabályok vonatkozó rendelkezései az irányadók.

# Fogyasztói tájékoztató a 45/2014 (II.26.) Korm. rendelet alapján

1. Amennyiben a partner szakmája, önálló foglalkozása vagy üzleti tevékenysége körén kívül eljáró természetes személy (a továbbiakban: Fogyasztó), úgy a 45/2014 (II.26.) Kormányrendelet szerint jogosult a szerződés megkötésének napjától számított 14 napon belül az ÁSZF szerint távollevők kötött szerződést indokolás nélkül felmondani, illetve a szerződéstől elállni. A partner nem gyakorolhatja elállási jogát, amennyiben a megrendelt termék rendeltetésszerű használatát már megkezdte.
2. Ha a Fogyasztó felmondási/elállási jogával élni kíván, elállási szándékát tartalmazó egyértelmű nyilatkozatát köteles eljuttatni (például postán, telefaxon vagy elektronikus úton küldött levél útján) a jelen ÁSZF-ben megtalálható elérhetőségek igénybevételével a BOPA részére.
3. Ha Fogyasztó a szerződést felmondja, a BOPA haladéktalanul, de legkésőbb a Fogyasztó felmondónyilatkozatának kézhezvételétől számított 14 napon belül visszatéríti a Fogyasztó által teljesített valamennyi ellenszolgáltatás teljesítéssel nem érintett arányos részét.
4. Elállás vagy felmondás esetén a termék a BOPA részére történő visszaküldésének közvetlen költsége a Fogyasztót terheli.
5. Fogyasztó a BOPA hibás teljesítése esetén a BOPA-val szemben kellékszavatossági igényt érvényesíthet. A Fogyasztó a szerződés létrejöttének időpontjától számított 2 éves elévülési határidő alatt érvényesítheti szavatossági igényeit.
6. A Fogyasztó a szolgáltatással kapcsolatos fogyasztói kifogásait a jelen ÁSZF-ben feltüntetett elérhetőségeken terjesztheti elő.
7. A Fogyasztó szóban vagy írásban közölheti a BOPA-val panaszát. Panasz esetén BOPA az írásbeli panaszra vonatkozó szabályok szerint jár el a fogyasztóvédelemről szóló 1997. évi CLV. törvény rendelkezéseinek megfelelően.
8. Amennyiben BOPA és Felhasználó között esetlegesen fennálló fogyasztói jogvita BOPA-val való tárgyalások során nem rendeződik, a fogyasztónak minősülő partner, a lakóhelye vagy tartózkodási helye szerint illetékes békéltető testülethez fordulhat és kezdeményezheti a Testület eljárását, továbbá a következő jogérvényesítési lehetőségek állnak nyitva partner számára:

- Panasztétel a fogyasztóvédelmi hatóságnál (fogyasztó lakóhelye szerinti járási hivatal fogyasztóvédelmi hatósága előtt),

- Vitarendezési eljárás az Európai Unió online vitarendezési platformján keresztül: <https://webgate.ec.europa.eu/odr/main/index.cfm?event=main.home.show&lng=HU>

- A Fogyasztó az illetékes bíróság előtt jogosult továbbá eljárás kezdeményezésére.

1. Online szerződéssel összefüggő határon átnyúló fogyasztói jogvita esetén lehetőség van arra, hogy a Fogyasztók határon átnyúló jogvitáikat elektronikusan rendezni tudják a következő linken: <https://ec.europa.eu/consumers/odr/main/?event=main.trader.register>